“THAI” เปิดประมูลโครงสร้างเครื่องบิน “B737-400” บ่ายนี้
บริษัท การบินไทย จำกัด (มหาชน) เตรียมเปิดประมูลโครงสร้างเครื่องบิน “B737-400” บ่ายนี้ หาเงินเข้าบริษัทช่วงฟื้นฟูกิจการ
บริษัท การบินไทย จำกัด (มหาชน) เตรียมเปิดประมูลโครงสร้างเครื่องบิน “B737-400”
25 พ.ค. 2565

ผู้สื่อข่าวรายงานว่า เฟซบุ๊ก TG Warehouse Sale  ซึ่งเป็นของบริษัท การบินไทย จำกัด (มหาชน) หรือ THAI ได้โพสต์ข้อความระบุว่า ในวันนี้ (25 พ.ค. 2565) THAI ประกาศเชิญเจ้าของธุรกิจ หรือผู้ที่สนใจร่วมประมูลโครงเครื่องบิน (Airframe) โบอิ้ง 737-400 ซึ่งสามารถนำไปทำเป็นคาเฟ่เครื่องบิน เพื่อดึงดูดลูกค้า หรือเอาไปตั้งไว้ในรีสอร์ทก็ย่อมได้โดยราคาขึ้นอยู่กับความพึ่งพอใจของผู้เข้าร่วมประมูล
สำหรับเครื่องบิน โบอิ้ง 737-400 เป็นเครื่องบินที่ THAI นำมาให้บริการ ในเส้นทางในประเทศ และแถบอินโดไชน่า ยาวนานถึง 28 ปี ก่อนที่จะปลดประจำการออกจากฝูงบินในปี 2561